# Mauro Nespoli

Mauro Nespoli (Voghera, 1987ko azaroaren 22a) italiar arkularia da; Pekin-en, 2008ko Udako Olinpiar Jokoetako talde lehiaketako zilarrezko domina irabazi zuen; Londresen, 2012ko Udako Olinpiar Jokoetako taldekako urrezko domina irabazi zuen, eta Tokion, 2020ko Udako Olinpiar Jokoetan, zilarrezko domina banakako lehiaketan.

## Biografia

Voghera-n jaioa, 1987ko azaroaren 22an, Annamaria Ventura eta Paolo Nespoli ditu guraso; Pavia inguruan bizi izan da beti, eta 1997ko uztailean jarri zen lehen aldiz arku-tiroarekin harremanetan, bere familiarekin Aprican oporretan zegoen bitartean. Hilabete bat geroago, arku-tiro ikastaro batean izena eman zuen; bertan, Luciano Malovini zen irakasle, Italiako Paralinpiar Selekzioko kirolaria. Haien arteko harremana urteetan zehar jarraitu du; hain zuzen ere, Luciano bere entrenatzaile pertsonala bihurtu da.
Nespolik bere arkua enkantean atera zuen ("pinguino" arku pertsonalizatua, munduko arinena barne), minbizia zuen Yaron Tal arkulari israeldarraren tratamendu garestiari ekonomikoki laguntzeko. Tal 2008ko uztailaren 30ean hil zen, 34 urte zituela.
2008ko maiatzaren 20an, Mauro Nespoli —Italiako Amedeo Tonelli, Pia Carmen Lionetti eta Elena Tonetta Italiako selekzioko lagunekin batera—, Aireko Armadan sartu zen, Air Force Kirol lehiaketako iragarkiari jarraituz. Horrela, Marco Galiazzo eta Michele Frangilli-rekin bat egingo du aire armadan.
2017an, Mexiko Hirian jokatutako Munduko Txapelketan, esku hartu zuen banakako proban, 3. sailkatuz; hala ere, hirugarren txandan gelditu zen; dena den, munduko txapeldun izatea lortu zuen arku makurrarekin (espezialitate olinpikoa) gizonezkoen taldekako proban. David Pasqualucci, Mauro Nespoli eta Marco Galiazzo-ren bidaia final-zortzirenetan hasten da, eta Taipei txinatarra 5-3 garaitzen dute final-laurdenetan AEBen aurka aritzeko. Honi ere 5-3 irabazi zien. Munduko lehenak, eta bezpera arte faboritoak zirenak, Hego Koreak, 5-4ko jaurtiketan irabaztea lortzen dute. Finalean, Frantziari 6-0 irabazten diote, munduko txapeldun bihurtuz. Bigarren aldiz Italiako historian (lehenengoa, Riom-en izan zen, 1999an).

## Ibilbidea

Nespolik, bere urrezko lehen domina, 1998ko Gazte Jokoetan irabazi zuen. 2002an, Italiako junior taldera deitu zuten lehen aldiz, eta, 2006az geroztik, senior taldeko kidea da. Gaztea izan arren, nazioarteko lehiaketetan hogei parte hartze baino gehiago ditu Italiako selekzioarekin.
Pekingo 2008ko Udako Olinpiar Jokoetara deitu zioten, ofizialki, Marco Galiazzorekin, Ilario Di Buorekin, Natalia Valeevarekin, Elena Tonettarekin eta Pia Carmen Lionettirekin batera; Ilario Di Buò eta Marco Galiazzorekin zilarra irabazi zuen gizonezkoen taldekako proban.
Lau urte geroago, Londresko Olinpiar Jokoetan, 2012ko uztailaren 28an, urrea irabazi zuen talde lehiaketan, Marco Galiazzo eta Michele Frangillirekin, finalean AEBri irabazita. [1]
2015ean, Bakun (Azerbaijan) ospatutako Europako lehen jokoetan, urrea irabazi zuen Natalia Valeevarekin parekatutako Talde Mistoan. Finalean, Georgiako arkulariak garaitu zituen.
2021eko uztailaren 31an, zilarrezko domina irabazi zuen gizonezkoen arku-tiro banakako proban, Tokyo 2020ko Udako Olinpiar Jokoetan.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2008 | Pekin Txina | 02 ! | taldeka |
| 2012 | Londres Erresuma Batua | 01 ! | taldeka |
| 2020 | Tokio Japonia | 02 ! | Bakarka |
| Europako Txapelketa ||||
| Urtea | Lekua | Domina | Kategoria |
| 2002 | Atena Grezia | Txantiloi:Bonze3 | Taldeka |
| 2016 | Cles Italia | 03 ! | Bakarka |
| 2016 | Silkeborg Danimarka | 01 ! | Bakarka |
| 2016 | Nimburk Txekiar Errepublika | 03 ! | Taldeka |
| 2016 | Cles Italia | 03 ! | Taldeka |
| 2016 | Silkeborg Danimarka | 03 ! | Taldeka |
| 2016 | Vittel Fantzia | 01 ! | Taldeka |
| Munduko Txapelketa ||||
| Urtea | Lekua | Domina | Kategoria |
| 2002 | Nimburk Txekiar Errepublika | 03 ! | Taldeka |
| 2005 | Aalborg Danimarka | 02 ! | Taldeka |
| 2011 | Torino Italia | 03 ! | Taldeka |
| 2015 | Kopenhage Danimarka | 02 ! | Taldeka |
| 2017 | Mexiko Hiria Mejiko | 01 ! | Taldeka |
| 2019 | 's-Hertogenbosch Herbehereak | 03 ! | Talde mistoa |
| Europar Jokoak ||||
| Urtea | Lekua | Domina | Kategoria |
| 2015 | Baku Azerbaijan | 01 ! | Talde mistoa |
| 2019 | Minsk Bielorrusia | 01 ! | Talde mistoa |
| 2019 | Minsk Bielorrusia | 03 ! | Taldeka |
| Munduko Kopa ||||
| Urtea | Lekua | Domina | Kategoria |
| 2007 | Dover [[Erresuma Batua] | 01 ! | Taldeka |
| 2008 | Santo Domingo Dominikar Errepublika | 03 ! | Taldeka |
| 2008 | Parenzo Kroazia | 02 ! | Taldeka |

## Erreferentziak

* ↑ "OLIMPIADI LONDRA 2012/Tiro con l'arco: Italia é medaglia d'oro battuti gli Stati Uniti" ilsussidiario.net. URLa 2012-07-29an begiratua.

## Kanpo estekak

* Mauro Nespoli worldarchery.org. (Ingelesez) eta (Frantsesez) "Federazione Internazionale di Tiro con l'Arco"
* Mauro Nespoli olimpedia.org-en (Ingelesez)
* Mauro Nespoli sports-reference.com. (Ingelesez)Sports Reference LLC. Originaletik artxibatua 2017-11-01ean
* Mauro Nespoli coni.it-en. Comitato olimpico nazionale italiano. (Italieraz) eta (Ingelesez)
* Attuali posizioni in classifica fitarco-italia.org-en
* Datuak: Q670425
* Multimedia: Mauro Nespoli / Q670425